《赠杨明府杨为中丞滕公内弟》
明代·胡应麟

十载通家问草玄，龙门愁望大江悬。栖迟廷尉辞宾日，藉甚仙郎作令年。

越渚蘋香回岸帻，吴城花色照鸣弦。由来百里非贤路，屈指双凫帝座前。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。